smcproject/ml-wiki-sentences huggingface dataset:
മാംസ്യത്തിന്റേയും കൊഴുപ്പിന്റേയും അധികരിച്ച ഉപഭോഗം വഴി ജീവദ്രവ്യത്തിന്റെ അളവ് കുറയുന്നതിനെ നെഗറ്റീവ് ഗ്രോത്ത് അഥവാ ഡീഗ്രോത്ത് (Negative/ Degrowth) എന്നുവിളിക്കുന്നു.
ശരീരത്തിലെ കോശങ്ങളെല്ലാം ജീവിതകാലം മുഴുവനും വളർച്ച കാണിക്കുന്നില്ല.
എന്നാൽ റിസേർവ് കോശങ്ങൾ (Reserve Cells) എന്നറിയപ്പെടുന്ന ചിലയിനം കോശങ്ങൾ വളരുന്നതിനുള്ള കഴിവ് എന്നെന്നേയ്ക്കും നിലനിർത്തുന്നു.
ത്വക്കിലെ മാൽപീജിയൻ പാളി, പ്രത്യുൽപ്പാദന വ്യവസ്ഥയിലെ ജെർമിനൽ എപ്പിത്തീലിയം എന്നിവ ഇതിന് ഉദാഹരണങ്ങളാണ്.
വളർച്ചയ്ക്കുശേഷം ഇതരകോശങ്ങളായി പരിണമിച്ചവ പിന്നീട്  വിഭജനശേഷിയും വളർച്ചാശേഷിയും നേടിയെടുക്കുന്നു.
ഡീഡിഫറൻസിയേഷൻ (Dedifferetiation)എന്നാണ് ഈ പ്രക്രിയ അറിയപ്പെടുന്നത്.
വളർച്ചാഘട്ടങ്ങൾ
ശരീരവളർച്ച മുഖ്യമായും നാല് ഘട്ടങ്ങളിലൂടെ കടന്നുപോകുന്നു.
ലാഗ് ഫേയ്സ്- (Lag Phase)- വളരെ പതുക്കെ നടക്കുന്ന, കോശവിഭജനം ഉൾപ്പെടുന്ന, വളർച്ചയുടെ പ്രാരംഭഘട്ടമാണിത്.
എക്സ്പൊണൻഷ്യൽ/ ലോഗ് ഫേയ്സ്- (Exponential or Log phase)- ഏറ്റവും ഉയർന്ന നിരക്കിൽ വളർച്ച നടക്കുന്ന ഘട്ടമാണിത്.
ഡീസിലറേറ്റിംഗ് ഗ്രോത്ത് ഫേയ്സ്- (Decelerating growth phase)- കോശവൈവിധ്യവൽക്കരണം (Differentiation) വഴിയുണ്ടാകുന്ന മന്ദീഭവിച്ച വളർച്ചാഘട്ടമാണിത്.
സ്റ്റെഡി സ്റ്റേറ്റ്- (steady state)- പ്രായപൂർത്തിയെത്തുന്നതുവഴി വളർച്ച നിലയ്ക്കുന്ന ഘട്ടമാണിത്.
വളർച്ചയുടെ  വർഗ്ഗീകരണം
കോശവളർച്ചയെ മൂന്നുവിഭാഗങ്ങളായി തരംതിരിക്കാം.
ഓക്സറ്റിക് ഗ്രോത്ത് (Auxetic growth)- കോശങ്ങളുടെ എണ്ണത്തിലുണ്ടാകുന്ന (വലിപ്പത്തിലല്ല) വർദ്ധനവാണിത്.
നിമറ്റോഡ് വിരകൾ, റോട്ടിഫറുകൾ, ട്യൂണിക്കേറ്റുകൾ, പേശീകലകൾ എന്നിവ ഇത്തരം വളർച്ച കാണിക്കുന്നു.
മൾട്ടിപ്ലിക്കേറ്റീവ് ഗ്രോത്ത് (Multiplicative growth)- കോശങ്ങളുടെ വലിപ്പത്തിലുണ്ടാകുന്ന വർദ്ധനവാണിത്.
ഭ്രൂണവളർച്ച.
അക്രഷണറി ഗ്രോത്ത് (Accretionary Growth)- റിസേർവ് കലകളുടെ പ്രവർത്തനഫലമായി ഉണ്ടാകുന്ന വളർച്ചയാണിത്.
രക്തകോശങ്ങൾ രൂപപ്പെടുന്നതും, കോശബാഹ്യദ്രവമുണ്ടാകുന്നതും ഇതിനുദാഹരണങ്ങളാണ്.
മനുഷ്യശരീരവളർച്ച
മനുഷ്യശരീരവളർച്ചയിലെ വിവിധഘട്ടങ്ങൾ താഴെനൽകിയിരിക്കുന്നു.
പ്രീനേറ്റൽ പീരിയഡ്- (Prenatal period)- ഇത് ഭ്രൂണവളർച്ചാഘട്ടമാണ്.
മോറുള (Morula) ഘട്ടത്തിൽ ക്ലീവേജ് (Cleavege) എന്ന കോശവിഭജനം നടക്കുന്നു എങ്കിലും ശരീരഭാഗം വളരുന്നില്ല.
എന്നാൽ ബ്ലാസ്റ്റുല (Blastula) എന്ന ഘട്ടത്തിൽ ചെറിയ വളർച്ച നടക്കുന്നു.
ഗാസ്റ്റ്രുല (Gastrula) എന്ന ഘട്ടത്തോടെ പ്രാഥമികഅവയവ രൂപവൽക്കരണവും അടിസ്ഥാനബാഹ്യരൂപവും രൂപപ്പെടുന്നു.
ഗർഭാശയഭിത്തിയിലേയ്ക്ക് പറ്റിപ്പിച്ചശേഷം അവയവങ്ങൾ രൂപപ്പെട്ട് വളർച്ച ആരംഭിക്കുന്നു.
നാലാം മാസം മുതൽ ഭ്രൂണവളർച്ച ഒരു മാസം 10 സെന്റീമീറ്റർ കണ്ട് വർദ്ധിക്കുന്നു.
പൂർണ്ണവളർച്ചയെത്തിയ ഗർഭസ്ഥശിശുവിന് 50 സെന്റീമീറ്റർ നീളമുണ്ടാകും.
നവജാതഘട്ടം (നിയോനേറ്റൽ സ്റ്റേജ് - Neonatal Stage)- വളർച്ചയ്ക്കുശേഷം നാലാഴ്ചയ്ക്കകം കുറച്ചുമാത്രം ഭാരം വർദ്ധിക്കുന്നു.
ശരീരതാപനിലക്രമീകരണവുമായി ബന്ധപ്പെട്ട് അനുകൂലനങ്ങൾ രൂപപ്പെടുന്നു.
ഇൻഫന്റൈൽ സ്റ്റേജ് (Infantile stage)- ജനനശേഷമുള്ള ആദ്യപത്തുമാസക്കാലമാണിത്.
ഒരുമാസം 2 സെ.
കണ്ട് വളർച്ചാവർദ്ധനവുണ്ടാകുന്നു.
പ്രാരംഭശൈശവം (Early childhood)- പത്തുമാസക്കാലം മുതൽ വളർച്ചയുടെ ആദ്യഅഞ്ചുവർഷക്കാലയളവാണിത്.
വളരെപ്പതുക്കെ നടക്കുന്ന ഈ ഘട്ടത്തിലാണ് മസ്തിഷ്കവളർച്ച രൂപപ്പെടുന്നത്.
ജ്യുവനൈൽ ഘട്ടം(Juvenile Phase)- അഞ്ചാം വയസ്സുമുതൽ ഏകദേശം പതിനഞ്ചാം വയസ്സുവരെയുള്ള ഘട്ടം.
കാലുകൾക്ക് ആനുപാതികമായ വർദ്ധനവുണ്ടാകുന്നു.
കൗമാരഘട്ടം (Adolescent stage)- പതിനൊന്നുമുതൽ പത്തൊൻപതുവയസ്സുവരെയുള്ള ഘട്ടം.
ഏറ്റവും ഉയർന്ന വളർച്ചാനിരക്ക് കാണിക്കുന്നു.
പ്രായപൂർത്തിയാകുകയും ദ്വിതീയ ലൈംഗികസ്വഭാവങ്ങൾ പ്രകടമാക്കുകയും ചെയ്യുന്നു.
കൗമാരശേഷകാലം (Post Adolescent stage)- പതിനാറുമുതൽ ഇരുപത്തിമൂന്നുവയസ്സുവരെ നീളുന്ന കാലഘട്ടം.
വളർച്ചാനിരക്ക് കുറയുന്നു.
തുടർന്ന് ശരാരഭാരത്തിനുമാത്രം വർദ്ധനവുണ്ടാകുന്നു.
ഹോർമോൺ നിയന്ത്രണം പുനരുൽപ്പത്തി വാർദ്ധക്യം വാർദ്ധക്യത്തിലെ മാറ്റങ്ങൾ മോർഫോളജിക്കൽ മാറ്റങ്ങൾ ഫിസിയോളജിക്കൽ മാറ്റങ്ങൾ സെല്ലുലാർ മാറ്റങ്ങൾ ജീവിതദൈർഘ്യം മരണം മരണത്തിന്റെ വർഗ്ഗീകരണം അവലംബം
ശരൺ റാണി
ഹിന്ദുസ്ഥാനി സംഗീതജ്ഞയും ഉപകരണ സംഗീത വിദഗ്ദ്ധയുമായിരുന്നു ശരൺറാണി (9 ഏപ്രിൽ 1929 – 8 ഏപ്രിൽ 2008).
സരോദ്‌ എന്ന സംഗീത ഉപകരണത്തിൽ ഇന്ത്യയിൽ ആദ്യമായി വൈദഗ്‌ധ്യം നേടിയ സ്ത്രീയായതിനാൽ "സരോദ്‌ റാണി" എന്നാണ്‌ അവർ അറിയപ്പെട്ടിരുന്നത്‌.
സരോദ് വാദനത്തിൽ ഏറെ പ്രശസ്തയായിരുന്നു.
ശരൺ ലക്ഷ്മിയുടെ സ്വകാര്യ ശേഖരത്തിലെ 370 ലധികം വരുന്ന സംഗീത ഉപകരണങ്ങളുടെ ശേഖരം ഇപ്പോൾ ദൽഹിയിലെ ദേശീയ മ്യൂസിയത്തിൽ "ശരൺ റാണി ബാക്ൿലിവാൾ ഗ്യാലറി" യായി സംരക്ഷിച്ചിരിക്കുന്നു.
പതിമൂന്നും പതിനഞ്ചും നൂറ്റാണ്ടുകളിലെ സംഗീത ഉപകരണങ്ങൾ വരെ ഈ ശേഖരത്തിലുണ്ട്.
പഴയ ഡൽഹിയിൽ ജനിച്ചു.
ഉസ്താദ് അലാവുദ്ദീൻ ഖാൻ , ഉസ്താദ് അലി അക്ബർ ഖാൻ എന്നിവരുടെ ശിഷ്യയായിരുന്നു.
കഥക് , മണിപ്പൂരി നൃത്ത രൂപങ്ങളിലും പരിശീലനം നേടി.
ദ ഡിവൈൻ സരോദ് : ഇറ്റ്‌സ് ഒറിജിൻ, അൻറിക്വിറ്റി ആൻറ് ഡെവലപ്‌മെൻറ് ഇൻ ഇന്ത്യ സിൻസ് ബി.സി സെക്കൻഡ് സെഞ്ച്വറി എന്നീ പുസ്തകങ്ങളുടെ രചയിതാവുമാണ്.
വ്യാപാരിയായ സുൽത്താൻ സിംഗ് ബക്ലിവാളാണ് ഭർത്താവ്.
ഏകമകൾ രാധിക.
അർബുദരോധം ബാധിച്ച് ഏറെക്കാലമായി ചികിത്സയിലായിരുന്നു.
എൺപത് വയസിൽ അന്തരിച്ചു.
1930 മുതൽ സരോദ് കച്ചേരികൾ അവതരിപ്പിച്ചു തുടങ്ങി.
ശരൺ ആകാശവാണിയിലും കച്ചേരി വേദികളിലുമായി ഏഴു പതിറ്റാണ്ടുകളോളം സജീവമായിരുന്നു.
നിരവധി വിദേശ രാജ്യങ്ങളിൽ പര്യടനം നടത്തി.
വിദേശത്തു ഹിന്ദുസഥാനി  സംഗീതത്തെ പരിചയപ്പെടുത്തുന്നതിൽ പ്രധാന പങ്ക് വഹിച്ചു.
യുനെസ്കോക്കു വേണ്ടി റിക്കോർഡ് ചെയ്യപ്പെട്ട ആദ്യകാല സംഗീതജജ്ഞരിലൊരാളാണ്.
അമേരിക്കയിലെയും ഫ്രാൻസിലെയും റിക്കോർഡ് കമ്പനികളുമായി സഹകരിച്ച് നിരവധി റിക്കോർഡുകൾ പുറത്തിറക്കി.
വിദേശരാജ്യങ്ങളിലെ സംഗീത കമ്പനികൾക്ക് വേണ്ടി പാടിയ ആദ്യ ഇന്ത്യക്കാരിലൊരാളാണ് ശരൺ റാണി.
സരോദ് എന്ന സംഗീത ഉപകരണത്തിൽ അതിവിദഗ്ദ്ധയായിരുന്നു.
സരോദിനെക്കുറിച്ച് പുസ്തകങ്ങൾ എഴുതിയിട്ടുണ്ട്.
പത്മഭൂഷൺ, സംഗീത നാടക അക്കാദമി പുരസ്കാരം‌, രാജീവ്‌ ഗാന്ധി നാഷണൽ എക്‌സലൻസ്‌ അവാർഡ്‌, ഡൽഹി സർക്കാരിന്റെ സാഹിത്യ കലാപരിഷത്‌ പുരസ്കാരം തുടങ്ങി ഒട്ടേറെ പുരസ്‌ക്കാരങ്ങൾ നേടിയിട്ടുണ്ട്‌.
വിഷ്ണു ദിഗംബർ പരിതോഷിക് (1953) പത്മശ്രീ (1968) സംഗീത നാടക അക്കാദമി അവാർഡ്(1986) പത്മഭൂഷൺ (2000) അവലംബം പുറം കണ്ണികൾ Sharan Rani - Tribute to a Maestro from the ITC Sangeet Research Academy
ശലഭനിരീക്ഷണം ഇംഗ്ലീഷ് വിലാസം https://ml.wikipedia.org/wiki/Butterfly_watching
ശലഭനിരീക്ഷണം അഥവാ Butterfly watching ( butterflying ) എന്നാൽ ചിത്രശലഭങ്ങളെ കുറിച്ചും അവയുടെ ആവാസവ്യവസ്ഥകളെ പറ്റിയും അറിവും കൗതുകവും പകരുന്ന ഒരു കലയാണ്.
ശലഭങ്ങളുടെ ജീവിതചക്രങ്ങൾ, ദേശാടനങ്ങൾ, തേൻശേഖരണം, തേടിപ്പോകുന്ന പുഷ്പങ്ങൾ, പ്രത്യുത്പാദനക്രമങ്ങൾ തുടങ്ങിയവയെല്ലാം ശലഭനിരീക്ഷണത്തിന്റെ ഭാഗമാണ്.
ഒരു ശലഭത്തിന്റെ വിവിധ ശരീര ഭാഗങ്ങൾ A – head, B – thorax, C – abdomen,
1 – prothoracic shield,
2 – spiracle,
3 – true legs,
4 – midabdominal prolegs,
5 – anal proleg,
6 – anal plate,
7 – tentacle,
a – eye,
b – stemmata (ocelli),
c – antenna,
d – mandible,
e – labrum,
f – frontal triangle.
നിരീക്ഷണോപകരണങ്ങൾ നേരിയ ശക്തിയുള്ള ബൈനോക്കുലറുകൾ (ഉദാഹരണം 7x35,) ചിത്രശലഭങ്ങളുടെ ബഹുവർണ്ണ ചിത്രങ്ങളോടുകൂടിയ ഗൈഡുകൾ.
(ഉദാഹരണം: കേരളത്തിലെ ചിത്രശലഭങ്ങൾ - മലബാർ നാച്ചുറൽ ഹിസ്റ്ററി സൊസൈറ്റി ) ഏതെങ്കിലും കാമറ ശലഭോദ്യാനം
കേരളത്തിൽ വൈവിധ്യമാർന്ന ചിത്രശലങ്ങൾ എല്ലാ വനങ്ങളിലും ദൃശ്യമാണ്.
എന്നാൽ മേഖലങ്ങളിൽ ശലഭങ്ങളെ കൂടുതൽ കാണപ്പെടാറുണ്ട്.
ശലഭങ്ങളെ നിരീക്ഷിക്കാനും ആകർഷിക്കുവാനും ബോധപൂർവ്വമായ ശ്രമങ്ങൾ നടത്തിയ ഉദ്യാനങ്ങളും കേരളത്തിലുണ്ട്.
നിലമ്പൂർ തേക്ക് മ്യൂസിയത്തിനടുത്തെ കൃത്രിമ ജൈവവൈവിധ്യോദ്യാനം ഇതിൽ പെട്ടതാണ്.
ഇവിടെ അനേകം ഇനത്തിൽ പെട്ട ചിത്രശലഭങ്ങൾ വന്നുചേരുന്ന പ്രത്യേകം പാർക്ക് തന്നെ ഉണ്ട്.
കോഴിക്കോട് ജില്ലയിലെ ഈങ്ങാപ്പുഴ വനപർവ്വം ജൈവവൈവിധ്യോദ്യാനത്തിലും അനേകം ചിത്രശലഭങ്ങളുണ്ട്.
ഇതു കൂടി നോക്കുക ചിത്രശലഭം
ശലഭപ്പുഴു ഇംഗ്ലീഷ് വിലാസം https://ml.wikipedia.org/wiki/Caterpillar നാരകശലഭത്തിന്റെ ലാർവ Proleg Papilio machaon കനിത്തോഴൻ ചിത്രശലഭതിന്റെ ലാർവ
ശലഭങ്ങളുടെ ( ചിത്രശലഭം നിശാശലഭം ) ജീവിതചക്രത്തിലെ രണ്ടാം ഘട്ടമാണ് ലാർവ അഥവാ ശലഭപ്പുഴു .
ശലഭങ്ങൾ ​മുട്ടയിട്ട് ഏകദേശം 6 ദിവസത്തിനുള്ളിൽ മുട്ട വിരിഞ്ഞ് ലാർവ പുറത്തുവരും.
ലാർവകളുടെ വളർച്ച വളരെ വേഗത്തിലാണ്.
ദിവസങ്ങൾക്കുള്ളിൽ അവ അനേകം മടങ്ങ് വലിപ്പവും ഭാരവും വെയ്ക്കും.
ശരീരത്തിന്റെ മൂവായിരം ഇരട്ടി വരെ ഒന്നു രണ്ടാഴ്ച കൊണ്ട് അവ വളരും.
മുട്ടവിരിഞ്ഞ് പുറത്തുവരുമ്പോഴുള്ള നിറം തന്നെയാകണമെന്നില്ല പൂർണ്ണ വളർച്ചയെത്തുമ്പോൾ.
ലാർവകൾക്ക് മറ്റു​​ ജീവികളിൽ നിന്ന് രക്ഷപെടാനായി പല മാർഗ്ഗങ്ങളുണ്ട്.
ചിലവയുടെ ശരീരത്തിൽ ചൊറിച്ചിലിനു കാരണമാകുന്ന രാസവസ്തുക്കൾ ഉണ്ടാകും.
അത്തരം ശലഭപ്പുഴുകളെ ചൊറിയൻ പുഴു എന്ന് വിളിക്കും.
ചിലതിന്റെ ശരീരത്തിൽ ശത്രുക്കളെ ഭയപ്പെടുത്താനായി കൊമ്പ് പോലെയുള്ള ഭാഗങ്ങൾ കാണും.
മുട്ടയിൽ നിന്ന് വളർന്ന ലാർവകൾ പ്യൂപ്പ ദശയിലേക്ക് കടക്കുന്നതോടു കൂടി ചിത്രശലഭങ്ങളുടെ ജീവിതത്തിന്റെ രണ്ട് ഘട്ടങ്ങൾ കഴിഞ്ഞു.
മുട്ട വിരിഞ്ഞയുടൻ മിക്ക ലാർവക​​​ളും മുട്ടയുടെ പുറന്തോട് ഭക്ഷിക്കും.
ഭക്ഷണം കഴിക്കുക മാത്രമാണ് ലാർവകളുടെ പ്രധാന പണി.
മിക്ക കാറ്റർപില്ലറുകളും ചെടിയാണു ഭക്ഷിക്കുന്നത്.
ഓരോ തരം ലാർവകളും ഭക്ഷിക്കുന്നത് വ്യത്യസ്ത സസ്യങ്ങളുടെ ഇലകളാണ് .
ചിലയിനം ശലഭപ്പുഴുകൾ ഈച്ചകളേയും ഉറുമ്പുകളേയും പ്രാണികളേയും തിന്നുകയും ചെയ്യും.
ചില ലാർവകൾ അതിന്റെ പുറന്തോൽ ഇളക്കാറുണ്ട്.
അതും ഇവ പാഴാക്കിക്കളയാതെ ഭക്ഷണമാക്കും.
പുഴുയായിരിക്കുന്നയവസ്ഥയിൽ അവ പക്ഷികൾക്കും പല്ലി വർഗ്ഗങ്ങൾക്കും ഒക്കെ ഭക്ഷണവും ആണ്‌.
ചിത്രശലഭങ്ങൾ സസ്യങ്ങളുടെ മുട്ടി മണത്തുനോക്കി അതിന്റെ മാതൃസസ്യമാണെന്നുറപ്പിച്ച ശേഷമാണ് മുട്ടയിടുന്നത്.
ചിത്രശാല ചൊറിയൻ പുഴു ചൊറിയൻ പുഴു ചൊറിയൻ പുഴു ചൊറിയൻ പുഴു ശലഭപ്പുഴു ഇലയ്ക്കടിയിൽ
ശരൺകുമാർ ലിംബാളെ ഇംഗ്ലീഷ് വിലാസം https://ml.wikipedia.org/wiki/Sharankumar_Limbale
ഇന്ത്യയിലെ ദളിത്‌ സാഹിത്യകാരന്മാരിൽ പ്രമുഖനാണ് ഡോ. ശരൺകുമാർ ലിംബാളെ ‍.
മറാഠി നോവലിസ്റ്റ, കഥാകൃത്ത്, കവി, സാഹിത്യ വിമർശകൻ.
മഹാരാഷ്ട്രയിലെ പൂനയിൽ ജനിച്ചു.1956 ജൂൺ1-ന് ജനനം.
ഇംഗ്ലീഷിൽ ബിരുദവും മറാഠിയിൽ ബിരുദാനന്തര ബിരുദവും ഗവേഷണ ബിരുദവും നേടി.
നാല്പതിലധികം ഗ്രന്ഥങ്ങൾ രചിച്ചു.
ഇരുപത്തിയഞ്ചാം വയസ്സിലെഴുതിയ അക്കർമാശി എന്ന ആത്മകഥാഖ്യാനമാണ്‌ ആദ്യകൃതി.
The outcaste എന്ന പേരിൽ ഈ പുസ്തകം ഇംഗ്ലീഷിലേക്ക് വിവർത്തനം ചെയ്യപ്പെട്ടിട്ടുണ്ട്.
കൂടാതെ മലയാളം ഉൾപ്പെടെ പല ഇന്ത്യൻ ഭാഷകളിലേക്കും വിവർത്തനം ചെയ്ത് പ്രസിദ്ധപ്പെടുത്തുകയും ഏറെ ചർച്ചചെയ്യപ്പെടുകയും ചെയ്തു.
ഫ്രഞ്ച് ഉൾപ്പെടെ പ്രധാന ലോകഭാഷകളിലെല്ലാം വിവർത്തനങ്ങളുണ്ടായ ഈ കൃതി മറാത്തിയിലെ ദളിത്‌ സാഹിത്യത്തിലെ ഉദാത്തസൃഷ്ടിയായി ഗണിക്കപ്പെടുന്നു.
നാസിക്‌ ആസ്ഥാനമായുള്ള യശ്വന്തറാവു ചവാൻ മഹാരാഷ്ട്ര ഓപ്പൺ യൂനിവേഴ്‌സിറ്റിയുടെ പൂനെ ഡിവിഷൻ റീജനൽ ഡയറക്‌ടറാണ്‌ ഇദ്ദേഹമിപ്പോൾ.2004-ൽ പ്രസിദ്ധപ്പെടുത്തിയ Towards an Aesthetics of Dalit Literature ഇന്ത്യൻ ദളിത് സാഹിത്യപഠനങ്ങളിലെ ഒരു നാഴികക്കല്ലായിട്ടാണ് കണക്കാക്കുന്നത്.
ഡോ. പി.കെ.ചന്ദ്രൻ ആണ് അവർണൻ മലയാളത്തിലേക്ക് 
പരിഭാഷപ്പെടുത്തിയത് പ്രധാന കൃതികൾ
അക്കർമാശി(ആത്മകഥ) ,ചൂവാ ചൂത്ത്,ബഹുജൻ ,ഹിന്ദു (നോവൽ), ദളിത് ബ്രാഹ്മൺ, ഉദ്രേക് (കഥ), സാംസ്കൃതിക് സംഘർഷ്, ഭാരതീയ് ദളിത് സാഹിത്യ, ദളിത് സാഹിത്യാചേ സൗന്ദര്യശാസ്ത്ര(പഠനം) അവലംബം ↑ http://www.hindu.com/2009/12/28/stories/2009122853740400.htm%5Bപ്രവർത്തിക്കാത്ത+കണ്ണി%5D
ശലഭം (ചലച്ചിത്രം)
2008ൽ പുറത്തിറങ്ങിയ മലയാള സിനിമയാണ് ശലഭം .
സുധീഷ് , രമ്യ നമ്പീശൻ , കൈതപ്രം എന്നിവരാണ് ഈ ചലച്ചിത്രത്തിലെ പ്രധാന അഭിനേതാക്കൾ.
അസീസ് കടലുണ്ടി നിർമ്മിച്ചിരിക്കുന്ന ചിത്രത്തിന്റെ കഥയും സംവിധാനവും നിർവ്വഹിച്ചിരിക്കുന്നത് സുരേഷ് പാലാഞ്ചേരിയാണ്.
ഒരു ഗ്രാമത്തിൽ നാടൻ ചായക്കട നടത്തുന്ന കുമാരന്റെ ഏക മകനാണ് ഹരി.
ഹരിയുടെ ബാല്യകാല സുഹൃത്താണ് മീര.
മീര ഹരിയെ സ്നേഹിക്കുന്നു, പക്ഷേ ഹരി അവളെ ഒരു സുഹൃത്തായി മാത്രമേ കണ്ടിട്ടുള്ളൂ.
ഹരി മറ്റൊരു പെൺകുട്ടിയായ അഖിലയെ സ്നേഹിക്കുന്നു, അവളുടെ അച്ഛൻ അവളെ ഒരു സർക്കാർ ജീവനക്കാരനെ മാത്രമേ വിവാഹം കഴിക്കൂ എന്ന് ശഠിക്കുന്നു.
ഹരിക്ക് സർക്കാർ ജോലി ലഭിച്ചതിന് ശേഷം അഖിലയെ വിവാഹം കഴിക്കുന്നു.
ഹരിയുടെ വിവാഹം മീരയെ അസന്തുഷ്ടയാക്കുകയും അവൾ വിഷാദത്തിലാവുകയും ചെയ്യുന്നു.
മീരയ്ക്ക് മാനസികാസ്വാസ്ഥ്യമുണ്ടെന്നും അത് ഗ്രാമത്തിന് ദോഷമാണെന്നും അന്ധവിശ്വാസികളായ ഗ്രാമവാസികൾ വിശ്വസിക്കാൻ തുടങ്ങി.
ഗ്രാമവാസികൾ മീരയെയും അവളുടെ അമ്മയെയും ഭീഷണിപ്പെടുത്തുകയും അവിടം വിട്ട്പോകാൻ അവരോട് ആവശ്യപ്പെടുകയും ചെയ്യുന്നു.
അഭിനേതാക്കൾ സുധീഷ് രമ്യ നമ്പീശൻ കൈതപ്രം ദാമോദരൻ മാടമ്പു കുഞ്ഞിക്കുട്ടൻ മാള അരവിന്ദൻ മാമുക്കോയ രാജൻ പാടൂർ കെപിഎസി ലളിത ബിന്ദു വരാപ്പുഴ നിലമ്പൂർ ആയിഷ കോഴിക്കോട് ശാരദ നിലമ്പൂർ അയിഷ പുഷ്പ കല്ലായി ഗിരിജ രവീന്ദ്രൻ അസീസ് കടലുണ്ടി മുല്ലനേഴി ഷാജു കലാഭവൻ പുറത്തേക്കുള്ള കണ്ണികൾ യൂട്യൂബ് http://www.indiaglitz.com/channels/malayalam/preview/9266.html Archived 2007-11-04 at the Wayback Machine .
http://www.nowrunning.com/movie/4139/malayalam/shalabam/index.htm%5Bപ്രവർത്തിക്കാത്ത+കണ്ണി%5D https://web.archive.org/web/20090531135314/http://popcorn.oneindia.in/title/555/shalabam.html
സുപങ്ങ് അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Sup%27ung_Dam
കൊറിയയുടേയും മഞ്ചൂറിയയുടേയും ഇടയിലുണ്ടായിരുന്ന അണക്കെട്ടാണ് സുയിഹോ അണക്കെട്ട്.
ജപ്പാൻ നിർമ്മിച്ച അണക്കെട്ട് 1952ൽ കൊറീയൻ യുദ്ധത്തിൽ ഐക്യരാഷ്ട്ര സേന തകർത്തു.
1930ലാണ് അണക്കെട്ട് നിർമ്മിച്ചത്.
വൈദ്യുതി ഉത്പാദമായിരുന്നു പ്രധാന ലക്ഷ്യം.
328 അടി ഉയരവും 3000 അടി നീളവും അണക്കെട്ടിനുണ്ടായിരുന്നു.
അണക്കെട്ടിനോട് ചേർന്ന് ആറ് ടർബൈനിൽ നിന്ന് ആറ് ലക്ഷം കിലോവാട്ട് വൈദ്യുതി നിർമ്മിച്ചിരുന്നു.
സുന്നി യുവജന ഫെഡറേഷൻ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2020 ഒക്ടോബർ ) ( Learn how and when to remove this message )
കേരളത്തിലെ മുസ്ലിം മതവിഭാഗത്തിലെ സുന്നികൾക്കിടയിലെ യുവജന പ്രസ്ഥാനമാണ് സുന്നി യുവജന ഫെഡറേഷൻ (SYF).
കേരളത്തിലെ മുസ്ലീം യുവ ജനങ്ങളെ അവരുടെ ധാർമിക വിദ്യാഭ്യാസ സാംസ്കാരിക ദീനി ഗുണങ്ങൾക്ക് വേണ്ടി ആദർശാധിഷ്ഠിതമായ സംഘടിപ്പിക്കുക എന്ന ലക്ഷ്യത്തോടുകൂടി 1977 മെയ് 29 ന് സ്ഥാപിതമായി.
അഹ്ലുസുന്നത്തിവൽ ജമാഅത്തിന്റെ വിശ്വാസ ആദർശങ്ങളും ആചാരാനുഷ്ഠാനങ്ങളും ആണ് സുന്നി യുവജന ഫെഡറേഷൻ ആദർശമായി സ്വീകരിക്കുന്നത്.
ഇമാം അശ്അരിയും മാതുരീദിയും അവരുടെ അനുഗാമികളും നിലകൊണ്ട വിശ്വാസ പ്രമാണങ്ങളും ഹനഫി , മാലികി , ശാഫിഈ , ഹമ്പലി മദ്ഹബുകളിൽ അധിഷ്ഠിതമായ ആചാരാനുഷ്ഠാനങ്ങളും മാത്രമാണ് വിശ്വാസ ആചാരങ്ങൾ കൊണ്ട് സുന്നി യുവജന ഫെഡറേഷൻ ഉദ്ദേശിക്കുന്നത്.
കേരള സംസ്ഥാന ജംഇയ്യത്തുൽ ഉലമ ഈ സംഘടനയുടെ മാതൃ സംഘടനയാണ്.
കേരളത്തിലെ മറ്റു സുന്നി യുവജന സംഘങ്ങൾ സമസ്ത കേരള സുന്നി യുവജന സംഘം അവലംബം
സുനൻ അബൂദാവൂദ്
പ്രാമാണികമായി സുന്നി മുസ്‌ലിംകൾ പരിഗണിക്കുന്ന ആറ് ഹദീഥ് സമാഹാരങ്ങളിലൊന്നാണ് സുനൻ അബുദാവൂദ് ( അറബി : سنن أبي داود ‬ ) .
അബൂദാവൂദ് അൽ സിജിസ്ഥാനി ആണ് ഇതിന്റെ സമാഹാരം നടത്തിയത്.
21 പുസ്തകങ്ങളായി അബൂദാവൂദ് സമാഹരിച്ച ഹദീഥുകളാണ് സുനൻ അബൂദാവൂദിൽ ഉള്ളത്.
മൂന്നു വിഭാഗങ്ങളായി അദ്ദേഹം ഹദീഥുകളെ ക്രോഡിക്കരിച്ചിരിക്കുന്നതായി കാണുന്നു.
ബുഖാരിയോ മുസ്‌ലിമോ രണ്ടുപേരുമോ ഉദ്ധരിച്ചിട്ടുള്ള ഹദീഥുകൾ ബുഖാരിയുടെ ഹദീഥ് നിവേദനമാനദണ്ഡങ്ങൾക്കനുസൃതമായ ഹദീഥുകൾ മുസ്‌ലിമിന്റെ ഹദീഥ് നിവേദനമാനദണ്ഡങ്ങൾക്കനുസൃതമായ ഹദീഥുകൾ
ഇരുപത് വർഷങ്ങൾ കൊണ്ട് അബൂദാവൂദ് ശേഖരിച്ച അഞ്ച് ലക്ഷം ഹദീഥുകളിൽ നിന്ന് 4800 എണ്ണം മാത്രമാണ് ഉൾപ്പെടുത്തിയിട്ടുള്ളത് .
ഓരോ നിവേദനത്തിന്റെയും പരമ്പരിയിലെ അന്നത്തെ കണ്ണികളെ നേരിൽ കണ്ട്, അവരിലേക്ക് ഈ ഹദീഥ് എത്തിയതിന്റെ നാൾവഴി പരിശോധിച്ചാണ് ഹദീഥുകളുടെ പ്രാമാണികത അദ്ദേഹം പരിശോധിച്ചിരുന്നത്.
സുന്നി മുസ്‌ലിംകൾ സിഹാഹുസ്സിത്തയിൽ നാലാം സ്ഥാനമാണ് സുനനിന് കല്പിക്കുന്നത് .
സുനൻ അൽ ദാറഖുത്നി
പ്രമുഖ ഹദീഥ് പണ്ഡിതനായിരുന്ന അൽ ദാറഖുത്നി സമാഹരിച്ച ഹദീഥ് ഗ്രന്ഥമാണ് സുനൻ അൽ ദാറഖുത്നി ( അറബി : سنن الدارقطني ‬ ) ഉള്ളടക്കം
അൽ-മക്തബ അൽ-ശാമില പ്രകാരം ഈ സമാഹാരത്തിലെ മൊത്തം ഹദീസുകളുടെ എണ്ണം 4836 ആണ്.
കെട്ടിച്ചമച്ചതെന്നും ദുർബലമെന്നും കരുതപ്പെടുന്ന ഹദീഥുകൾ ഇതിൽ സഹീഹായ ഹദീഥുകളുടെ കൂടെ സമാഹരിക്കപ്പെട്ടിരിക്കുന്നു .
ദാറഖുത്നിയുടെ സുനനിൽ ഉദ്ധരിക്കപ്പെട്ട ഹദീഥുകൾ പലതിലും അവ ദുർബലമാണെന്ന് അദ്ദേഹം തന്നെ പരാമർശിക്കുന്നത് കൊണ്ട് അതിലെ ഭൂരിഭാഗം ഹദീഥുകളും അവലംബയോഗ്യമല്ലെന്ന് ഇബ്ൻ തൈമിയ ഉൾപ്പെടെയുള്ള നിരവധി പണ്ഡിതർ വാദിക്കുന്നുണ്ട് .
കെട്ടിച്ചമക്കപ്പെട്ട ഹദീഥുകൾ കൂടി ഇതിൽ ഉൾപ്പെട്ടതിനാൽ ഒരു സമാഹാരം എന്ന നിലക്ക് ആധികാരികത വകവെച്ചുകൊടുക്കാൻ ഭൂരിഭാഗം സുന്നി പണ്ഡിതരും വിസമ്മതിക്കുന്നു.
സുനൻ ഇബ്‌നു മാജ
ഒൻപതാം നൂറ്റാണ്ടിൽ ജീവിച്ചിരുന്ന ഇബ്‌നു മാജ സമാഹരിച്ച ഹദീഥ് ഗ്രന്ഥമാണ് സുനൻ ഇബ്നു മാജ ( അറബി : سُنن ابن ماجه ‬ )
സുന്നി മുസ്‌ലിംകൾ ഏറ്റവും വിശ്വാസയോഗ്യമായി കരുതുന്ന സിഹാഹുസ്സിത്തയിൽ ഉൾപ്പെട്ടതെന്നാണ് സുനൻ ഇബ്‌നു മാജ വിശേഷിപ്പിക്കപ്പെടുന്നത്.
മുപ്പത്തിരണ്ട് പുസ്തകങ്ങളിലായാണ് സുനൻ ഇബ്‌നു മാജ രചിക്കപ്പെട്ടത്.
1500 അധ്യായങ്ങൾ ഇവയിലായി കാണപ്പെടുന്നു .
മൊത്തം 4341 ഹദീഥുകൾ സുനനിൽ ഉള്ളതിൽ ഏകദേശം 1300 എണ്ണം സുനൻ ഇബ്‌നു മാജയിൽ മാത്രം ഉള്ളവയാണ് .
ഉദ്ധരിക്കപ്പെട്ട 20 ഹദീഥുകൾ വ്യാജമാണെന്ന് പിന്നീട് കണ്ടെത്തുകയുണ്ടായി .
സുന്നി ഇംഗ്ലീഷ് വിലാസം https://ml.wikipedia.org/wiki/Sunni_Islam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇസ്‌ലാമിലെ ഏറ്റവും വലിയ വിഭാഗമാണ് സുന്നി .
പ്രവാചകൻ മുഹമ്മദിന്റെ കർമ്മങ്ങളും നിർദ്ദേശങ്ങളുമാകുന്ന സുന്നത്തിനെ പിൻപറ്റുന്നവരാണ് തങ്ങളെന്ന് സുന്നികൾ വിശ്വസിക്കുന്നു.
ഇസ്‌ലാമിലെ മറ്റൊരു അവാന്തര വിഭാഗമാണ് ശീഇ അഥവാ ഷിയ .
ശീഇകളല്ലാത്ത മുസ്‌ലിംകൾ പൊതുവായി സുന്നികൾ എന്നു വിളിക്കപ്പെടുന്നു.
ശാഫി , ഹനഫി , ഹംബലി , മാലികി തുടങ്ങിയ പഴയ മദ്ഹബുകൾ സുന്നികളിൽ പെടുന്നു.
ബുഖാരി , മുസ്‌ലിം ,ഇബ്നു മാജ, നസാഇ, തിർമുദി, അബു ദാവൂദ് തുടങ്ങിയ പ്രമുഖ നിവേദകരുടെയെല്ലാം ഹദീസുകൾ സുന്നികൾ സ്വീകരിക്കുന്നു.
സുന്നത്ത് (പ്രവാചക ചര്യ) എന്ന അറബി പദത്തിൽ നിന്നാണ്‌ സുന്നി എന്ന പദം രൂപം കൊണ്ടത്.
മൂലപദത്തിനു അർത്ഥം പ്രവാചകനായ മുഹമ്മദിന്റെ വാക്കുകളും പ്രവർത്തികളും നിർദ്ദേശങ്ങളും എന്നാണ്.
പ്രധാനമായും നബിയുടെ പിന്തുടർച്ചാവകാശികളെ സംബന്ധിച്ച തർക്കമാണ്  സുന്നി - ഷിയാ വിഭജനത്തിലേക്ക് നയിച്ചത്.
നബി അംഗീകരിച്ച നേതൃത്വം സമുദായത്തിനുണ്ടായാൽ മതിയെന്ന് സുന്നികളും നബിയുടെ കുടുംബപരമ്പരയിലുള്ളവർ നേതൃത്വം മാത്രമേ ഉണ്ടാകാവൂ എന്ന് ഷിയാകളും വാദിക്കുന്നു.
ജോലി, വ്യാപാരം എന്നീ ആവശ്യങ്ങൾക്കായി വന്ന് താസമുറപ്പിച്ചിട്ടുള്ള ഷിയാ വിഭാഗത്തിലെ ചുരുക്കം ചിലരൊഴിച്ച് കേരളത്തിലെ മുസ്‌ലിംകൾ സുന്നി വിഭാഗത്തിൽ പെടുന്നു.
എന്നാൽ കേരളത്തിലെ സുന്നി സമൂഹത്തിൽ 'സുന്നി' എന്ന പേരിൽതന്നെ ഒരു ഉപവിഭാഗമുള്ളത് കൊണ്ട് സുന്നി എന്നത് കൊണ്ട് പൊതുവേ യാഥാസ്ഥിതിക മുസ്‌ലിംകളെയാണ് ഉദ്ദേശിക്കപ്പെടുന്നത്.
കേരളത്തിലെ സുന്നി സംഘടനകൾ
പരമ്പരാഗത സുന്നികൾ ഷാഫി മദ്ഹബ് സമസ്ത കേരള ജംഇയ്യത്തുൽ ഉലമ (ഇ കെ വിഭാഗം) അഖിലേന്ത്യാ സുന്നി ജംഇയ്യത്തുൽ ഉലമ (എ പി വിഭാഗം) കേരള സംസ്ഥാന ജംഇയ്യത്തുൽ ഉലമ (സംസ്ഥാന) ദക്ഷ്യണ കേരള ജംഇയ്യത്തുൽ ഉലമ ഹനഫി മദ്ഹബ്
പുത്തൻ പ്രസ്ഥാനങ്ങൾ മുജാഹിദ് (സലഫി) പ്രസ്ഥാനം കേരള നദ‌വത്തുൽ മുജാഹിദീൻ (കെ.എൻ.എം) പൊളിറ്റിക്കൽ ഇസ്‌ലാ ജമാഅത്തെ ഇസ്‌ലാമി ഹിന്ദ് ഇതുംകൂടി കാണുക ഷിയാ ഇസ്‌ലാം അവലംബം
സുന്യാനി
സുന്യാനി , ഘാനയിലെ സുന്യാനി മുനിസിപ്പാലിറ്റിയിലെ ബ്രോങ്-ആഹാഫോ മേഖലയുടെ തലസ്ഥാനമായ നഗരമാണ്.
2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 248,496 ആയിരുന്നു.
സുന്യാനി, വനപ്രദേശമായ തെക്കൻ അശാന്തി മലനിരകളാൽ വലയം ചെയ്യപ്പെട്ടു സ്ഥിതിചെയ്യുന്നു.
പത്തൊമ്പതാം നൂറ്റാണ്ടിൽ ആനവേട്ടക്കാരുടെ ഒരു ഔട്ട്പോസ്റ്റ് ക്യാമ്പായാണ് ഈ നഗരം ഉദയം ചെയ്തത്.
ഒസോനോ എന്ന ആനയെക്കുറിക്കുന്ന അക്കാൻ പദത്തിൽനിന്നാണ് നഗരത്തിനു് ഈ പേരു ലഭിച്ചത്.
അവലംബം ↑ ↑ World City populations – Ghana ↑
സുപാർശ്വനാഥൻ
ജൈനമതവിശ്വാസപ്രകാരം ഏഴാമത്തെ ജൈനതീർത്ഥങ്കരനാണ് സുപാർശ്വനാഥൻ (സംസ്കൃതം: सुपर्श्वनाथ: )ഇക്ഷാകു വംസത്തിലെ പ്രതിസ്ത രാജാവിന്റെയും പൃഥ്വി റാണിയുടെയും പുത്രനായാണ് ഇദ്ദേഹം ജനിച്ചത്.
സെന്റ് ജോൺസ് കോളനി (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Saint_Johns_Colony,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കാൾഡ്‌വെൽ കൗണ്ടിയിൽ സ്ഥിതി ചെയ്യുന്ന ഇൻകോർപ്പറേറ്റ് ചെയ്യാത്ത ഒരു കമ്മ്യൂണിറ്റിയാണ് സെന്റ് ജോൺസ് കോളനി .
സമുദ്രനിരപ്പിൽനിന്ന് 545 അടി (166 മീ) ഉയരത്തിലാണ് ഈ സ്ഥലം.
ലോക്‌ഹാർട്ട് സ്വതന്ത്ര സ്കൂൾ ഡിസ്ട്രിക്റ്റ് ആണ് കമ്മ്യൂണിറ്റിയുടെ സ്കൂൾ അവലംബം
29°58′16″N 97°33′30″W ﻿ / ﻿ 29.97111°N 97.55833°W ﻿ / 29.97111; -97.55833
സെന്റ് ജോൺസ് മെഡിക്കൽ കോളേജ്
ഇന്ത്യയിലെ ബാംഗ്ലൂരിലുള്ള ഒരു സ്വകാര്യ മത ന്യൂനപക്ഷ മെഡിക്കൽ കോളേജും ആശുപത്രിയുമാണ് സെന്റ് ജോൺസ് മെഡിക്കൽ കോളേജ് .
കത്തോലിക്കാ ബിഷപ്പ്സ് കോൺഫറൻസ് ഓഫ് ഇന്ത്യ നടത്തുന്ന സെന്റ് ജോൺസ് നാഷണൽ അക്കാദമി ഓഫ് ഹെൽത്ത് സയൻസസിന്റെ ഭാഗമാണിത്.
1963 ലാണ് ഇത് സ്ഥാപിതമായത്.
ദേശീയ പ്രവേശന പരീക്ഷയെ അടിസ്ഥാനമാക്കി എം‌ബി‌ബി‌എസ് ബിരുദ കോഴ്‌സിന് 150 വിദ്യാർത്ഥികളെ കോളേജ് പ്രതിവർഷം സ്വീകരിക്കുന്നു.
100 ബിരുദാനന്തര ബിരുദ വിദ്യാർത്ഥികളെയും (80 എംഡി, 20 ഡിപ്ലോമ) നിരവധി മെഡിക്കൽ സ്പെഷ്യാലിറ്റികളിലേക്ക് ഇത് സ്വീകരിക്കുന്നു.
ദക്ഷിണേന്ത്യയിലെ ഏറ്റവും പഴക്കം ചെന്ന കൽച്ചറൽ ഫെസ്റ്റിവൽ ആണ് ഇവിടുത്തെ കൾഫെസ്റ്റ് ശരത്കാല മ്യൂസ് .
2018 ൽ സെന്റ് ജോൺസ് മെഡിക്കൽ കോളേജ് ആപ്പിളുമായി സഹകരിച്ച് വിതരണ ജീവനക്കാരുടെ ആരോഗ്യവും ക്ഷേമവും സംബന്ധിച്ച് ആവശ്യങ്ങൾ വിലയിരുത്തി.
വിലയിരുത്തൽ കണ്ടെത്തലുകളെ അടിസ്ഥാനമാക്കി, പ്രധാന മേഖലകളിലെ ആരോഗ്യ പരിജ്ഞാനം മെച്ചപ്പെടുത്തുന്നതിനായി ആപ്പിൾ ഒരു പരിശീലന പാഠ്യപദ്ധതി വികസിപ്പിക്കുകയും ആരംഭിക്കുകയും ചെയ്തു.
സെന്റ് ജോൺസ് പോഷകാഹാര കൺസൾട്ടേഷനും നൽകി, ഇത് നിരവധി വിതരണ കഫറ്റീരിയകളിലെ മെച്ചപ്പെടുത്തലുകൾക്ക് കാരണമായി.
നാലര വർഷത്തെ എം‌ബി‌ബി‌എസ് കോഴ്‌സ് ഒരു വർഷം നിർബന്ധിത റൊട്ടിംഗ് ഇന്റേൺഷിപ്പിനൊപ്പം കോളേജ് വാഗ്ദാനം ചെയ്യുന്നു.
നീറ്റ് പരീക്ഷയിലൂടെ വിദ്യാർത്ഥികളെ എടുക്കുന്ന 150 സീറ്റുകളുണ്ട് ഇവിടെ.
അക്കാദമിക് ഡിവിഷനുകൾ
1994 ഡിസംബറിൽ സ്ഥാപനത്തെ സെന്റ് ജോൺസ് നാഷണൽ അക്കാദമി ഓഫ് ഹെൽത്ത് സയൻസസ് എന്ന് പുനർനാമകരണം ചെയ്തു, അതിൽ ഇനിപ്പറയുന്ന സ്ഥാപനങ്ങൾ ഉൾപ്പെടുന്നു: സെന്റ് ജോൺസ് മെഡിക്കൽ കോളേജ് സെന്റ് ജോൺസ് മെഡിക്കൽ കോളേജ് ആശുപത്രി സെന്റ് ജോൺസ് റിസർച്ച് ഇൻസ്റ്റിറ്റ്യൂട്ട് സെന്റ് ജോൺസ് കോളേജ് ഓഫ് നഴ്സിംഗ് സെന്റ് ജോൺസ് ഇൻസ്റ്റിറ്റ്യൂട്ട് ഓഫ് ഹെൽത്ത് മാനേജ്മെന്റ് ആൻഡ് പാരാ മെഡിക്കൽ സ്റ്റഡീസ് റാങ്കിംഗ്
2020 ൽ നാഷണൽ ഇൻസ്റ്റിറ്റ്യൂഷണൽ റാങ്കിംഗ് ഫ്രെയിംവർക്ക് ഇന്ത്യയിലെ മെഡിക്കൽ കോളേജുകളിൽ 14-ആം സ്ഥാനത്താണ് സെന്റ് ജോൺസ് മെഡിക്കൽ കോളേജ്.
സെന്റ് ജോൺസ് മെഡിക്കൽ കോളേജ് 2020 ൽ ഇന്ത്യയിലെ മെഡിക്കൽ കോളേജുകളിൽ 17 ആം സ്ഥാനത്തും ഇന്ത്യ ടുഡേ 2019 ലെ 13 ആഴ്ചയിലും 2019 ൽ ഔട്‌ലുക്ക് ഇന്ത്യ നാലാം സ്ഥാനത്തും എത്തി.
സെന്റ് ജോൺസ് ഹിന്ദു ക്ഷേത്രം ഇംഗ്ലീഷ് വിലാസം https://ml.wikipedia.org/wiki/St.
_John%27s_Hindu_Temple
കാനഡയിലെ സെന്റ് ജോൺസ്, ന്യൂഫൗണ്ട്‌ലാന്റ് ആന്റ് ലാബ്രഡോറിൽ സ്ഥിതി ചെയ്യുന്ന ഒരു ഹൈന്ദവക്ഷേത്രമാണ് സെന്റ് ജോൺസ് ഹിന്ദു ക്ഷേത്രം .
1975-ൽ ഹൈന്ദവർ മൗണ്ട് പേളിൽ ഒരു ഹിന്ദു ക്ഷേത്രം സ്ഥാപിച്ചു.
സ്വാമി ചിൻമയാനന്ദൻ ദാനം ചെയ്ത ഒരു കൃഷ്ണ വിഗ്രഹം സ്വാമി ദയാനന്ദ അനാച്ഛാദനം ചെയ്തു.
ചിൻമയ മിഷൻ സെന്റ് ജോൺസ് എന്ന പേരിൽ ഒരു സ്വതന്ത്ര സംഘടനയായി ക്ഷേത്രം പ്രവർത്തിക്കുന്നു.
1995-ൽ സെന്റ് ജോൺസിന്റെ കിഴക്കേ അറ്റത്ത് ഒരു പുതിയ ക്ഷേത്രം നിർമ്മിക്കപ്പെട്ടു.
അവിടെ ഭൂരിഭാഗം ഹിന്ദുക്കളും താമസിക്കുന്നു.
പിന്നീട് അതിനെ ഹിന്ദു ടെമ്പിൾ സെന്റ് ജോൺസ് അസോസിയേഷൻ എന്ന് പുനർനാമകരണം ചെയ്തു.
എല്ലാ പ്രധാന ഹിന്ദു ഉത്സവങ്ങളും ഈ ക്ഷേത്രത്തിൽ ആഘോഷിക്കുന്നു.
നിരവധി പ്രാദേശിക വംശീയ-സാംസ്കാരിക, കമ്മ്യൂണിറ്റി പദ്ധതികളിലും പരിപാടികൾക്കും ക്ഷേത്രം വേദിയാകുന്നു.
ഞായറാഴ്ചകളിൽ രാവിലെ കുട്ടികൾ  പൂജ നടത്താറുണ്ട്.
കൂടാതെ മറ്റ് സ്കൂൾ കുട്ടികളും ഈ ക്ഷേത്രം പതിവായി സന്ദർശിക്കാറുണ്ട്.
അവലംബം Antaya-Moore, D, Kostelyk, A and Badley,K (2004) Who Am I?
: A Teacher's Guide.
Thomson Canada (Nelson).
ISBN 0-17-620109-2 Breakwater Books (2002) Directions: Faiths of Friend Series: Book 2.
Pages 47–54.
St. John's.
ISBN 1-55081-180-0 പുറത്തേക്കുള്ള കണ്ണികൾ http://www.arts.mun.ca/localreligions/profiles/hindu_temple.html Archived 2017-10-12 at the Wayback Machine .
സെന്റ് ജോൺ ദ ബാപ്റ്റിസ്റ്റ് പാരിഷ്, ലൂയിസിയാന
സെൻറ് ജോൺ ദ ബാപ്റ്റിസ്റ്റ് പാരിഷ്, ലൂയിസിയാന ( SJBP , ഫ്രഞ്ച: Paroisse de Saint-Jean-Baptiste ) ഐക്യനാടുകളിലെ ലൂയിസിയാന സംസ്ഥാനത്തു സ്ഥിതി ചെയ്യുന്ന ഒരു പാരിഷാണ്.
2010 ലെ സെൻസസ് പ്രകാരമുള്ള ഈ പാരിഷിലെ ജനസംഖ്യ  45,924 ആണ്.
എഡ്‍ഗാർഡ് പട്ടണത്തിലാണ് പാരിഷ സീറ്റിൻറെ സ്ഥാനം.
പാരിഷിലെ ഏറ്റവും വലയ പട്ടണം ലാപ്ലെയിസ് ആണ്.
സെൻറ് ജോൺ ദ ബാപ്റ്റിസ്റ്റ് പാരിഷ് രൂപീകരിക്കപ്പെട്ടത് 1807 ൽ ആണ്.
പിന്നീട് ലൂയിസിയാന സംസ്ഥാനമായി മാറിയ ടെറിറ്ററി ആഫ് ഓർലിയൻസിലെ ആദ്യകാല 19 പാരിഷുകളിൽപ്പെട്ടതാണ് ഈ പാരിഷ്.
18, 19 നൂറ്റാണ്ടുകളിൽ ഈ പാരിഷ് പ്രദേശം ജർമ്മൻ കോസ്റ്റിൻറെ ഭാഗമായി കണക്കാക്കിയിരുന്നു.1720 കളിൽ ഒട്ടനവധി ജർമ്മൻ കുടിയേറ്റക്കാർ ഇവിടെ താമസിച്ചുവന്നിരുന്നു.
ജർമ്മൻ കോസ്റ്റ് അപ്റൈസിങ്ങ് എന്നറിയപ്പെട്ട യു.എസ്. ചരിത്രത്തിലെ ഏറ്റവും വലിയ അടിമ ലഹള അരങ്ങേറിയതിവിടെയാണ്.
ഈ വിപ്ലവം ക്ഷണഭംഗുരമായിരുന്നുവെങ്കിലും നദിയ്ക്കു സമാന്തരമായുണ്ടായിരുന്ന വിവിധ പ്ലാൻറേഷനുകളിൽ നിന്നായി ഏകദേശം 200 ൽ അധികം അടിമകൾ തടിച്ചുകൂടുകയും സെൻറ് ചാൾസ് പാരിഷിലൂടെ ന്യൂ ഓർലിയൻസിലേയ്ക്ക് മുന്നേറുകയും ചെയ്തു.
ചരിത്രം ഭൂമിശാസ്ത്രം ഗതാഗതമാർഗ്ഗങ്ങൾ ജനസംഖ്യാകണക്കുകൾ അവലംബം ↑ ↑ ↑
സെന്റ് ജോൺസ് ദ ബാപ്റ്റിസ്റ്റ് ചർച്ച് ഏഴാച്ചേരി
കോട്ടയം ജില്ലയിൽ മീനച്ചിൽ താലൂക്കിൽ പാലാ രാമപുരം പട്ടണത്തിനടുത്ത്‌ സ്ഥിതിചെയ്യുന്ന ദേവാലയമാണ് സെന്റ് ജോൺസ് ദി ബാപ്റ്റിസ്റ്റ് ചർച്ച് ( St.Johns The Baptist Church,Ezhacherry Archived 2020-08-04 at the Wayback Machine . ).
ഈ ദേവാലയം സീറോ മലബാർ കത്തോലിക്ക സഭയുടെ കീഴിൽ പാലാ രൂപതയുടെ അധികാരപരിധിയിലാണ്.
ദേവാലയത്തിന്റെ ഉൾവശം ഇടവക മധ്യസ്ഥൻ വിശുദ്ധ സ്നാപക യോഹന്നാൻ മദ്ബഹ ചരിത്രം
1897 ൽ രാമപുരം പള്ളിയുടെ കുരിശുപള്ളിയായി സ്ഥാപിതമായി.
ഈ പള്ളി സ്ഥാപിച്ചത് റവ.
ജോസഫ് കുഴുമ്പിൽ ആണ്.
രാമപുരത്തെ വൈദികർ ഇവിടെ വന്നു ഞായറാഴ്ചകളിൽ ദിവ്യബലി അർപ്പിച്ചുപോന്നു.1923ൽ ആണ് വൈദികർ ഇവിടെ സ്ഥിരതാമസമാക്കിയത്.1955ൽ ഒരു ഇടവകയായി ഉയർത്തപ്പെട്ടു.
ഈകാലത്ത് റവ.
ജേക്കബ് കുഞ്ഞാനയിൽ ആയിരുന്നു വികാരി.
ഇപ്പോൾ കാണുന്ന 110 അടി നീളവും 30 അടി വീതിയുമുള്ള ദേവാലയം നിർമ്മിക്കപ്പെട്ടത് 1960 -67 കാലത്ത് റവ.
അഗസ്‌റ്റിൻ കാര്യപ്പുറം   വികാരി ആയിരുന്നപ്പോളാണ്.
1949 ൽ അന്നത്തെ വികാരി റവ.
ജോസഫ് തൂങ്കുഴി ഫാത്തിമാഗിരി കപ്പേള സ്ഥാപിച്ചു.1991 ൽ റവ .
അഗസ്‌റ്റിൻ കാര്യപ്പുറത്തിന്റെ കാലത്ത് നെടുമ്പള്ളിൽ ഉതുപ്പ് ഫ്രഞ്ചു (കുഞ്ഞേട്ടൻ) സംഭാവന നൽകിയ സ്ഥലത്ത് ശ്രീ ജോസഫ് സ്കറിയ നെടുമ്പള്ളിൽ മാതാപിതാക്കളുടെ സ്മരണാർത്ഥം കുരിശുപള്ളി നിർമ്മിച്ചുനൽകി.
ഈ ഇടവകയിൽ 210 കുടുംബങ്ങളിലായി 1015 പേരാണുള്ളത്.
പള്ളിക്ക് 6 ഏക്കർ സ്ഥലമുണ്ട്.
വിശുദ്ധ സ്നാപകയോഹന്നാൻ ആണ് ഇടവകമധ്യസ്ഥൻ.
ഇടവകമധ്യസ്ഥന്റെയും വിശുദ്ധ സെബാസ്ത്യാനോസിന്റെയും തിരുന്നാളുകൾ സംയുക്തമായി ആഘോഷിക്കുന്നു.
അതാണ് ഈ ഇടവകയുടെ പ്രധാനത്തിരുന്നാൾ.
ഒപ്പം മാതാവ്,യൗസേപ്പിതാവ് ,വിശുദ്ധ ഗീവർഗീസ് എന്നിവരുടെയും തിരുനാളുകൾ ആഘോഷിക്കുന്നു.
സെന്റ് ജോർജസ് ഗവ.
വൊക്കേഷണൽ ഹയർസെക്കണ്ടറി സ്‌കൂൾ, പുതുപ്പള്ളി ഇംഗ്ലീഷ് വിലാസം https://ml.wikipedia.org/wiki/St_Georges_VHSS_Puthuppally സെന്റ് ജോർജസ് ഗവ.
വൊക്കേഷണൽ ഹയർസെക്കണ്ടറി സ്‌കൂൾ, പുതുപ്പള്ളി
കോട്ടയം ജില്ലയിലെ പുതുപ്പള്ളിയിൽ സ്ഥിതി ചെയ്യുന്ന സർക്കാർ വിദ്യാലയമാണ് സെന്റ് ജോർജസ് ഗവ.
വൊക്കേഷണൽ ഹയർസെക്കണ്ടറി സ്‌കൂൾ, പുതുപ്പള്ളി.
എ.ഡി. 1917 മെയ് 23 നാണ് സ്‌കൂളിൽ ക്ലാസുകൾ തുടങ്ങിയത്.
സാഹിത്യകാരനും തിരുവിതാംകൂർ സ്‌കൂൾസ് ചീഫ് ഇൻസ്‌പെക്ടർ ഒറ്റപ്ലാക്കൽ റാവു സാഹിബ് ഒ.എം. ചെറിയാന്റെ ശ്രമഫലമായിട്ടാണ് സ്‌കൂൾ ആരംഭിച്ചത്.
1931 മെയ് 18 ന് ഈ വിദ്യാലയം ഹൈസ്‌ക്കൂളായി ഉയർത്തപ്പെട്ടു.
1983ൽ സ്‌കൂൾ ഗേൾസ് ഹൈസ്‌കൂളും 1992ൽ വൊക്കേഷണൽ ഹയർസെക്കണ്ടറി സ്‌കൂളുമായി മാറി.
പൂർവ്വ വിദ്യാർത്ഥികൾ ഉമ്മൻചാണ്ടി ജോസഫ് മാർ ബർണബാസ് തിരുമേനി (മാർത്തോമാസഭാ തിരുവനന്തപുരം ഭദ്രാസനാധിപൻ) ശതാബ്ദി ആഘോഷം
2017 ൽ സ്കൂളിന്റെ ഒരു വർഷം നീണ്ടുനിൽക്കുന്ന ആഘോഷ പരിപാടികൾ നടന്നിരുന്നു.
പുതുപ്പള്ളിയുടെയും സ്‌കൂളിന്റെയും ചരിത്രം വിശദമാക്കുന്ന ‘കാഴ്ച’ എന്ന പ്രദർശനം നടത്തി.
സുവനീർ പ്രസിദ്ധീകരിച്ചു.
സെന്റ് ജോർജ് ഓർത്തഡോക്സ്‌ പള്ളി, ചെങ്ങറ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .